طابوكه اشتريت او ما ردت دبدوب
لان ادري الوطن محتاج طا بوكه
صحيح العوز هدني او بيتي ما مسكوف
وريتي امن الجكاير صفت مخنوكه
بس عندي الوطن بيت ابسبع بيبان
لو دكني الدهر للموت ما ابوكه
ما اريد الترف ما اريد راحة بال
ولا اريد الزمان اشما رخص سوكه
اكتلني واخذ من عندي كلشي اتريد
ولو اكضي العمر يابس او مدكوكه
بس ما اشوف نخلي ابجف الامريكان
يهتز كام سعفه او تمطر اعثوكه
ابد ما ارضه اشوفن بت عراقي اتصيح
او عبايتهه الشريفه اتطيح مشكوكه
اشلون اتريدني ارضه ابعيني اشوف الدار
يومية الفرد بالنار محروكه
وك مو انا نخل والنخل وكت الموت
يظل واكف تكضه ابطينته اعروكه
وك مو انا الشهيد الرضع ثدي الموت
عاشك حك يوافي ابطيب معشوكه
انا اعله الحجر دكيت (ست احروف)
واشوف احروف غيري ابدغش ملزوكه
(عراقي انا )واشلون ترضه ارتاح
واعاين عالثنيه ابهمر مسحوكه
عمي الغيره عندي وارث او موروث
هي اوي الشرف بالنفس مطبوكه
راعي او ما اعوف الغيري هاي الكاع
والراعي تعلم من طبع نوكه
العسل ادري العسل سمته اجفوف اعداي
والهذا السبب تلكاني ما اضوكه
اصيل ابن العراق او حدره مهرة غيض
ومهرته اتموت كون اصبحت مسبوكه
هاي الكاع كاعي او ما الك وياي
بعد لتلوم كلمن يطلب احكوكه
سلمت اناملك الساحرة
على ما نثرت من تميز وروعة
حروف وكلمات تدل على ابداع صاحبها
انها كلمات المؤثرة
تقبل احترامي وتقديري
ولك مني اطيب وارق الامنيات
ودمت بخير وود
وردة